ફૉર્ટના બોરાબજારમાં આવેલી પેરિન નરીમાન સ્ટ્રીટના ૭૦૦થી વધુ પરિવારોના ઘરે તેમના નળમાં હજી સુધી ગંદું અને દૂષિત પાણી આવી રહ્યું છે. આ સમસ્યાને કારણે અહીંના રહેવાસીઓ શરૂઆતની ૨૦ મિનિટ સુધી પાણી નળમાંથી જવા દે છે અને ત્યાર પછી તેઓ ઘરના વપરાશ માટે પાણી ભરે છે. અમુક રહેવાસીઓએ પાણી શુદ્ધ કરવા ઘરમાં વૉટર પ્યૉરિફાયરનાં મશીનો પણ બેસાડ્યાં છે. જોકે અમુક લોકો ઘરમાં પાણી ગરમ કરીને વાપરી રહ્યા છે, જ્યારે અહીંના વેપારીઓ બહારથી પાણી ખરીદી લાવીને વાપરે છે.